Udruženje turističkih vodiča Sarajeva ‘’Vučko’’
Sarajevo,  09.12.2019.g.
Na temelju člana 24., Statuta Udruženja turističkih vodiča Sarajeva ’’Vučko’’, predsjednik
skupštine Udruženja, dana 09.12.2019 godine donio je:

ODLUKU O SAZIVANJU REDOVNE SJEDNICE SKUPŠTINE UDRUŽENJA TURISTIČKIH
VODIČA SARAJEVA ’’VUČKO’’

 
I SAZIVANJE REDOVNE SKUPŠTINE
Saziva se redovna sjednica Skupštine UTVSV koja će se održati dana 23.12.2019. godine sa
početkom u 16:00 sati u Hotelu Europa, Vladislava Skarića br. 5, 71000 Sarajevo.

II JAVNI POZIV ZA SJEDNICU
Odluka o sazivanju redovne sjednice Skupštine Udruženja ujedno predstavlja i javni poziv
članovima UTVSV za učešće na Skupštini koji se upućuje dana 09.12.2019.godine.
Javni poziv objavljuje se putem društvenih mreža i e-mailom.
Na dan sazivanja Skupštine ukupan broj članova iznosi 27 sa pravom glasa.

III DNEVNI RED
1. ODLUKA O IZBORU I IMENOVANJU ZAPISNIČARA SKUPŠTINE;

2. FINANCIJSKI IZVJEŠTAJ ZA 2019 I ODLUKА O USVAJANJU GODIŠNJEG BUDŽETA ZA 2020.g.

3. ODLUKA O IZNOSU PREPORUČENOG CJENOVNIKA ZA USLUGE TURISTIČKOG VODIČA

IV PREUZIMANJE MATERIJALA ZA SJEDNICU

Prijedlog odluka i materijal za sjednicu Skupštine dostupni su članovima na Viber grupi
UDRUŽENJE-ČLANOVI.

V DAN ČLANOVA

Dan na koji se utvrđuje lista članova za učešće u radu Skupštine (DAN ČLANOVA) je JEDAN dan prije dana održavanja te sjednice Skupštine Udruženja, odnosno 22.12.2019.godine.

Samo članovi koji su članovi na taj dan, imaju pravo učešća u radu Skupštine.

VI PRAVA ČLANOVA U VEZI SA UČEŠĆEM NA SJEDNICI

Član Udruženja ima pravo da učestvuje u radu sjednice Skupštine, što podrazumjeva:
• pravo glasa o pitanjima o kojima glasa član Udruženja
• pravo na učešće u raspravi o pitanjima po dnevnom redu Skupštine, uključujući pravo na podnošenje prijedloga, postavljanje pitanja koja se odnose na dnevni red Skupštine i dobijanje odgovora u skladu sa zakonom, Statutom udruženja i Poslovnikom o radu Skupštine.
Pravo učešća u radu Skupštine imaju članovi lično.

Član Udruženja koji ostvaruje pravo na lično učešće u Skupštini, može u pisanoj formi dati
punomoćje drugom licu da u njegovo ime glasa.

Punomoć za glasanje mora biti ovjereno u skladu sa zakonom kojim se uređuje ovjera potpisa.
VII PRAVO NA POSTAVLJANJE PITANJA

Po osnovu učešća u radu Skupštine, član Udruženja ima pravo da članovima Organa udruženja postavi pitanja, koja se odnose na tačke dnevnog reda sjednice, u mjeri u kojoj su odgovori na ta pitanja neophodni za pravilnu procjenu pitanja koja se odnose na tačke dnevnog reda sjednice.
Članovi Organa Udruženja  su dužni da članovima Udruženja pruže odgovor na postavljeno
pitanje tokom sjednice, a izuzetno mogu uskratiti odgovor ako:
• bi se razumno moglo zaključiti da bi davanjem odgovora mogla biti nanijeta šteta Udruženju
ili sa njim povezanom licu;

• bi davanjem odgovora bilo učinjeno krivično djelo;

• je odgovarajuća informacija dostupna na internet stranici Društva u formi pitanja i odgovora.

VIII DOPUNA DNEVNOG REDA

Jedan ili više članova može Upravnom Odboru predložiti dodatne tačke za dnevni red sjednice o kojima predlažu da se raspravlja, kao i dodatne tačke o kojima se predlaže da Skupština donese odluku, pod uslovom da obrazlože taj prijedlog ili da dostave tekst odluke koji predlažu.
Prijedlog za dopunu dnevnog reda daje se pisanim putem, uz navođenje podataka o podnosiocu zahtjeva, a može se uputiti Udruženju najkasnije 5 dana prije dana održavanja sjednice Skupštine.






[bookmark: _GoBack]IX VEĆINA ZA ODLUČIVANJE

Skupština sve odluke, koje su na dnevnom redu ove sjednice, donosi običnom većinom glasova
članova ili punomoćnika, u skladu sa zakonom, Statutom udruženja i Poslovnikom o radu Skupštine.
 
X OBAVJEŠTENJE O ODRŽAVANJU SKUPŠTINE

Ova Odluka istovremeno predstavlja i Obavještenje u vezi sa održavanjem Skupštine UTVSV.

 

 

Predsjednik skupštine UTVSV

Almedin Memović


